cyanic-selkie/wikianc huggingface dataset:
Samfunnsøkonomi
Ressursøkonomi
Ressursøkonomi er studiet av hvordan samfunnet allokerer beholdninger av knappe naturressurser som fisk, skog, ferskvann, olje og andre naturlig forekommende naturressurser. Det skilles mellom fornybare ressurser og ikke-fornybare ressurser. For at en ressurs skal være fornybar, må den vokse eller fornye seg i et tempo som er relevant for menneskelig aktivitet. Et sentralt spørsmål innen ressursøkonomi er å finne en optimal utvinningstakt av naturressurser.
Mamadou Sakho
Overgangen til Crystal palace
Sakho ble tatt av banen på grunn av en skade i det 57. minutt mot Tottenham Hotspur, den 26. april 2017. Denne skaden holdt Sakho ute den resterende delen av sesongen.
Samfunnsøkonomi
Miljøøkonomi
Miljøøkonomi er grunnleggende mikroøkonomisk teori for bedriftsadferd, anvendt på forurensningsproblemstillinger. I dette feltet drøftes særlig hvilke konsekvenser ulike virkemidler for å redusere forurensning vil ha. Reguleringer eller forbud, utslippskvoter og avgifter vil ha ulike konsekvenser for bedriftene, for de ansatte og for miljøet.
En grunnleggende normativ læresetning i miljøøkonomi er at den utslipperen som har lavest betalingsvillighet for sin forurensning, bør slutte å forurense først. Både utslippskvoter og avgifter vil i prinsippet bidra til at utslippsreduksjoner skjer på det billigste stedet først.
Samfunnsøkonomisk idéhistorie
Samfunnsøkonomiske emner har blitt diskutert og debattert siden antikken, men det var først på slutten av 1700-tallet at samfunnsøkonomi fremsto som en egen fagdisiplin, adskilt fra filosofi, historie og andre samfunnsvitenskaper.
Adam Smith
De fleste økonomer regner grunnleggelsen av samfunnsøkonomi som et eget fag, til den skotske filosofen Adam Smiths (1723–1790) utgivelse av Nasjonenes velstand (An Inquiry into the Nature and Causes of the Wealth of Nations) i 1776.
Walter Payton
College
Selv om Payton hadde etablert seg som en av Mississippis beste running backs finn han ingen invitasjoner til noen colleges fra Southeastern Conference, som på den tiden sjeldent aksepterte fargede spillere. Etter å originalt ha sagt at han skulle gå på Kansas State University ombestemte han seg og valgte den historisk sorte skolen Jackson State University (MS) hvor storebroren Eddie spilte amerikansk fotball.
Samfunnsøkonomi
Adam Smith
Smith er mest kjent for teorien om «den usynlige hånd». Dersom den enkelte forfølger sin egeninteresse, så vil markedsmekanismen og konkurransen føre til at nasjonalinntekten bli så høy som mulig. Smith blir derfor ofte forbundet med markedsliberalisme. Smith var også en sterk kritiker av merkantilismen, og tok til orde for frihandel.
Walter Payton
College
Mens han gikk på Jackson State spilte Payton med flere fremtidige profesjonelle amerikansk fotballspillere, inkludert romkameraten Rickey Young samt Jerome Barkum, Robert Brazile og Jackie Slater. Som en spiller for Jackson State Tigers løp Payton for over 3 500 yards, i snitt 6,1 yards per løp, og satte en skolerekord for touchdowns på løp i en karriere med 65. I 1973 satte han en skolerekord med 24 touchdowns på løp, og ble utpekt til Black College Player of the Year. Han vant prisen igjen i 1974, da han også ble utpekt til All-American Team for '74-sesongen. Payton ble uteksaminert i 1975 med en bachelorgrad i kommunikasjon.
Samfunnsøkonomi
Adam Smith
Smiths ga også et viktig bidrag til den klassiske teorien for prisdannelse – verditeorien. Smith mente at de relative priser på varer bestemmes av forholdet mellom den arbeidsinnsats som skal til for å produsere disse varene. Dette innebærer at dersom det tar dobbelt så lang tid å fange en bever enn en hjort, så vil prisen på beveren være det dobbelte av prisen på hjorten. Smith mente videre at i ethvert samfunn vil lønn (prisen på arbeid), profitt (prisen på kapital) og grunnrenten (prisen på areal) alle tendere mot et normalnivå, og disse normalnivåene for faktorprisene bestemmer «den naturlige pris» på produktet. Markedsprisene kan på kort sikt avvike fra den naturlige pris, men markedsprisene vil alltid tendere tilbake mot den naturlige pris.
Walter Payton
College
Han fikk kallenavnet «Sweetness» i college. Det er usikkert hvor kallenavnet kommer fra: det har blitt nevnt at det kommer fra personligheten hans, eller som en sarkastisk beskrivelse for hans aggressive spillestil. Payton ble innlemmet i College Football Hall of Fame i 1996, og posthumt innlemmet i første opptak til Black College Football Hall of Fame i 2010.
Samfunnsøkonomi
Den klassiske skole
Adam Smith dannet utgangspunktet for den klassiske skole innen samfunnsøkonomien. Hans viktigste etterfølgere var Thomas Malthus, David Ricardo og John Stuart Mill.
Walter Payton
College
Den 23. september 1972, da Payton var en sophomore, satte han en kamprekord i SWAC da han løp inn syv touchdowns (løpene gikk for 6, 8, 2, 3, 1, 2 og 31 yards) og to 2-point conversions for 46 poeng da Jackson State knuste Lane College 72–0. Han satte også en skolerekord med 279 yards på løp i kampen.
Samfunnsøkonomi
Den klassiske skole
Thomas Robert Malthus (1766–1834) er mest kjent for sin befolkningshypotese. I Om befolkningslova (An Essay on the Principle of Population) (1798) hevder Malthus at befolkningen vil vokse som en geometrisk rekke (1, 2, 4, 8, 16 osv.) mens matvareproduksjonen vil vokse som en aritmetisk rekke (1, 2, 3, 4, 5 osv.). Befolkningsveksten vil dermed være sterkere enn veksten i tilgangen på mat. Malthus hevder at elendighet (hungersnød) og synd (fødselskontroll) bidrar til å holde befolkningsveksten nede og i takt med utviklingen i matforsyningen, slik at mattilgangen per person presses ned mot et eksistensminimum. Et annet originalt bidrag var hans teori om at etterspørselen kunne bli for lav til å sikre full sysselsetting. På dette området foregrep Malthus teorien til Keynes.
David Ricardo (1772–1823) er mest kjent for sin teori for internasjonal handel. Ricardo viste at to land (som handler med to varer) kan tjene på å handle med hverandre, selv om det ene landet var mer produktiv enn det andre i produksjon av begge varer. Dette skyldes at landene spesialiserer seg i produksjon av den varen hvor produksjonen er relativt sett mest produktiv. Handelen blir lønnsom fordi landene utnytter sine komparative fortrinn.
Walter Payton
1975–1982
Chicago Bears draftet Walter Payton i første runde av NFL Draft i 1975 som nummer fire. Bears hadde hatt flere tapende sesonger etter at Gale Sayers pensjonerte seg i 1972. Paytons første kamp var ikke en suksess; han hadde null yards på løp sammenlagt på åtte forsøk. Hans beste kamp i sesongen var i sesongfinalen mot New Orleans Saints, hvor han løp for 134 yards på 20 forsøk. Payton avsluttet sesongen med kun 679 yards og syv touchdowns. Payton ledet derimot ligaen i yards på return av avspark.
Samfunnsøkonomi
Den klassiske skole
John Stuart Mill (1806-1873) ga i 1848 ut Principles of Political Economy. Dette var det engelskspråklige standardverket om samfunnsøkonomi fram til 1890. Mills mest originale bidrag er hans ide om at tilbud og etterspørsel er funksjoner av pris, og likevekt som en situasjon hvor prisene er slik at tilbudet er lik etterspørselen. Mills pristeori innebærer at det er markedsmekanismenes tendens til å skape likhet mellom tilbud og etterspørsel som er det grunnleggende prinsipp for prisdannelsen. Mills teorier for internasjonal handel inneholder også ansatsen til generell likevektsteori, altså at likevekt oppnås i alle markeder simultant.
Walter Payton
1975–1982
Payton viste iver for å forbedre seg. I -sesongen løp han for 1 390 yards og scoret 13 touchdowns. Etter sesongen ble han utvalgt til Pro Bowl 1977, hvor han ble utpekt til Pro Bowl MVP. Året etter løp han for 1 852 yards og scoret 16 touchdowns, og ledet ligaen i scoring den sesongen. Han vant flere priser den sesongen, inkludert Associated Press og Pro Football Writers of Americas Most Valuable Player. En minneverdig kamp i -sesongen kom mot Minnesota Vikings den 20. november. Han løp for det som da var en rekord på 275 yards, to yards over O.J. Simpsons rekord på 273 yards. Payton hadde en feber på over 38 grader og kraftig influense i kampen. Hans lengste løp var på 58 yards, og han tok imot én pasning for seks yards. Rekorden stod i 23 år frem til Corey Dillon løp 278 yards for Cincinnati Bengals den 22. oktober 2000. (Minnesota Vikings' Adrian Peterson satte den nåværende rekorden på 296 yards i 2007.) Ved slutten av tiåret hadde Payton vunnet flere priser for sine bragder som en blokker og receiver samt som punter og quarterback når det var absolutt nødvendig.
Samfunnsøkonomi
Den marginalistiske revolujon
På 1870-tallet foregikk det en vesentlig omlegging av økonomisk teori, både i stil og innhold. Tre karakteristiske trekk var: Disse tre trekkene ble forent i det som gjerne kalles den marginalistiske tilnærmingsmåte til økonomisk analyse. Sentrale bidragsytere til den marginalistiske revolusjon var William Stanley Jevons, Carl Menger og Leon Walras. Disse dannet utgangspunkt for det som senere er blitt omtalt som «nyklassisk» eller «neoklassisk» økonomi.
William Stanley Jevons (1835-1882) hadde som formål å gjøre samfunnsøkonomi til en matematisk og kvantitativ vitenskap etter modell av naturvitenskapene. Et av hans sentralt bidrag var teorien om at grensenytten (eller marginalnytten) av et gode er en fallende funksjon av kvantum. Jo mer du har av et gode, desto mindre glede vil du ha av ytterligere en enhet av det samme godet. I pristeorien legger han mer vekt på etterspørselssiden og en teori om konsumadferd. Jevons hadde ambisjoner om å utvikle en generell teori om prisdannelse der produksjonskostnadene og konsumentenes nytte skulle spille sideordnede roller. Han klarte imidlertid aldri å utvikle en slik teori fullstendig. Jevons var også en pioner innenfor empirisk økonomi gjennom sin analyse av sammenhengen mellom økonomiske konjunkturer og variasjoner i solflekkaktiviteten.
Walter Payton
1983–1986
Bears slet med å sette sammen flere vinnende sesonger på rad, og hadde kun nådd sluttspillet to ganger siden Payton ankom laget. Mangelen på suksess førte til at administrasjonen erstattet Neill Armstrong med Mike Ditka før 1982-sesongen. Ditka, som var en tight end på 1960- og 70-tallet og senere ble innlemmet i Pro Football Hall of Fame, ledet Bears til et sluttresultat på 3–6 i 1982-sesongen, som var forkortet på grunn av en spillerstreik. Han ledet dem til et resultat på 8–8 i 1983-sesongen, og 10–6 i 1984. Payton fortsatte sin personlige suksess med over 1 400 yards på løp begge sesongene. Den 19. september 1984 forbigikk Franco Harris som den aktive lederen i yards på løp i en karriere. Tre uker senere, i kamp mot New Orleans Saints den 7. oktober 1984, slo Payton Jim Browns karriererekord på 12 312 yards. I 1985 løp Payton for over 1 500 yards og hjalp, sammen med quarterback Jim McMahon, Bears til å etablere ligaens nest beste angrep. Bears' 46 forsvar den sesongen skulle ende opp med å bli ett av de beste i NFLs historie, og satte en rekord for færrest peng tillatt. I en kamp i 1984 måtte Payton stille opp som lagets quarterback.
Samfunnsøkonomi
Den marginalistiske revolujon
Carl Menger (1840-1921) utvidet pristeorien til ikke bare å omfatte konsumgoder, men også produksjonsfaktorer. Verdien av produksjonsfaktorene var avledet av verdien av de konsumgodene de var med på å produsere. Menger ble også en sentral inspirasjonskilde for en gruppe økonomer som senere gikk under navnet «den østerrikske skole».
Walter Payton
1983–1986
Payton og lagkameratene spilte i den populære musikkvideoen for The Super Bowl Shuffle i 1985. Bears hadde en 15–1 sesong som ble avsluttet med en 46–10 seier over New England Patriots i Super Bowl XX. Selv om Paytons arbeid på angrepssiden hadde hjulpet Bears gjennom 1985-sesongen siket han ingen touchdowns i sluttspillet, og Patriots hindret ham i å nå målsonen i Super Bowl. Ifølge quarterback Jim McMahon hadde han to eller tre forsvarere på seg på hvert play, og andre mente at bare det at Payton var på banen gjorde det mulig for andre å skinne, ettersom at forsvaret var så fokusert på ham. I et senere intervju sa Ditka at noe av det han angret mest på var at Payton ikke fikk et touchdown i Super Bowl-kampen.
1986–1987
Payton, som da var i sitt 12. år i ligaen, hadde 1 333 yards i -sesongen. Bears vant NFC Central, men tapte 27–13 mot Washington Redskins i divisjonsrunden av sluttspillet. Etter sesongen annonserte han at -sesongen skulle bli hans siste. I 1987 delte han rollen med hans etterfølger, Neal Anderson, og hadde kun 533 yards og fire touchdowns på løp. Karrieren ble avsluttet med nok et nederlag mot Washington Redskins i divisjonsrunden av sluttspillet, da 21–17, den 10. januar 1988. I løpet av sin karriere løp Payton for 16 726 yards, som var en rekord for flest yards på løp av en spiller i NFL, og scoret 110 touchdowns. Han tok også imot 492 pasninger for 4 538 yards og 15 touchdowns. Han satte flere lagrekorder, inkludert for flest yards på løp, mottakelser, touchdowns og touchdownpasninger av en running back i en karriere. Trøyenummeret hans ble pensjonert av Bears, og i 1993 ble han innlemmet i Pro Football Hall of Fame.
Samfunnsøkonomi
Den marginalistiske revolujon
Leon Walras (1834-1910) så det som sin hovedoppgave å formulere økonomisk teori i et matematisk språk. Hans viktigste bidrag til økonomisk teori var at han var den første som utarbeidet en generell likevektsteori i form av en eksplisitt formulert matematisk modell. Walras viste i sin generelle likevektstoeri at om vi har likevekt i alle unntatt ett marked, da er det likevekt også i det siste markedet. Dette er i dag kjent som Walras lov.
Walter Payton
Spillestil
Paytons motto var «Never Die Easy», som også er tittelen på selvbiografien som ble publisert etter hans død. Han sa at mottoet kom fra Bob Hill, som var treneren hans på Jackson State. Under trening betydde dette at Payton nektet å løpe ut av banen med vilje, og alltid kjempet mot dem som taklet ham før han ble dyttet av banen eller i bakken.
Samfunnsøkonomi
Andre generasjons marginalister
Francis Ysidro Edgeworth (1845-1926) er mest kjent for sin analyse av markedslikevekt i en bytteøkonomi. Edgeworth kom med to viktige bidrag til nytteteorien. For det første antok han at totalnytten var en funksjon av alle goder og ikke en sum av nytten av hvert enkeltgode. For det andre innførte han begrepet indifferenskurve, altså en kurve i et godediagram som går gjennom alle punkter hvor nytten er den samme. I dag er Edgeworths navn knyttet til «Edgeworth's bytteboks», men dette diagrammet ble egentlig første gang tegnet av Vilfredo Pareto.
Walter Payton
Spillestil
Han populariserte stiff-arming mot taklere igjen etter at det hadde sluttet å bli brukt av running backs på 70-tallet. Han brukte til tider sine erfaringer som lengdehopper i high school til å hoppe over motspillere, og landet en gang på hodet i målsonen for en touchdown i en kamp mot Buffalo Bills. Måten han sprang på var noe uvanlig, med lite bøyning i knærne og mer bevegelse i hoftene. Dette kan ha tilbudt ekstra beskyttelse for knærne, som er en amerikansk fotballspillers mest sårbare ledd, men han hadde en artroskopisk operasjon på begge knærne i 1983. Han refererte til denne operasjonen som en rutinesjekk etter å ha nådd 11 000 yards.
Samfunnsøkonomi
Andre generasjons marginalister
Vilfredo Pareto (1848-1923) er mest kjent for å ha grunnlagt moderne velferdsteori og for sin formulering av et kriterium for samfunnsøkonomisk effektivitet. Vi sier at en allokering (fordeling) av goder mellom individer er pareto-optimal dersom det ikke er mulig å øke nytten for ett individ uten at nytten for noen andre blir redusert. Dette innebærer det ikke lenger er mulig å gjennomføre gjensidig fordelaktige byttehandler og at markedlikevekten er effektiv.
Walter Payton
Spillestil
Payton feiret ikke etter en touchdown; han gav istedenfor ofte ballen til en lagkamerat eller til dommeren. Han var en motstander av touchdownfeiringer, som var begynte å bli mer populært; han foretrakk å spare spøkene til etter kampen, som å løpe inn i garderoben og låse lagkameratene ute mens han tok en lang dusj. Selv om Payton ville ha blitt respektert av andre spillere og trenere kun for sine ferdigheter med å løpe holdt han også karriererekorden for flest mottakelser av en running back med 492, for over 4 500 yards, da han pensjonerte seg.
Privatliv
Gjennom hele sitt liv påstod Payton at han ble født den 25. juli 1954, som var datoen som ble gitt i flere av hans tidligere biografier. Da han undersøkte sin egen biografi om Payton fant Sports Illustrateds Jeff Pearlman ut at han egentlig ble født 25. juli 1953. Pearlman fant ut at det tidligste Payton selv hadde brukt sistnevnte dato da han kjempet om Heisman-troféet på Jackson State.
Samfunnsøkonomi
Andre generasjons marginalister
Arthur Cecil Pigou (1877-1959) viste at markedslikevekten i enkelte tilfeller ikke var samfunnsøkonomisk effektiv. Han argumenterte for at dette skyldtes at «privat marginalt nettoprodukt» og «sosialt marginalt nettoprodukt» ikke var like. To eksempler på dette er et monopol hvor likevekten i markedet er kjennetegnet ved at konsumentens marginale betalingsvillighet er høyere enn marginalkostnaden ved produksjonen og ved forurensende produksjon hvor markedslikevekten er kjennetegnet ved at marginalkostnaden inkludert miljøkostnaden er høyere enn betalingsvilligheten for sluttproduktet. Pigou viste at samfunnsøkonomisk effektivitet kunne oppnås dersom myndighetene grep inn i markedet med subsidier eller skatter. Miljøavgifter blir i dag derfor ofte omtalt som Pigou-skatter. Pigou var en pioner innen offentlig økonomi og analyserte bl.a. hvordan staten bør fordele sine utgifter og hvordan skattesystemet bør utformes for å minimere de samfunnsøkonomiske kostnadene ved skattlegging.
Walter Payton
Privatliv
Payton giftet seg med Connie Norwood i 1976. Som nykommer bodde han i et hus på nordsiden av Arlington Heights i Illinois. Paret fikk to barn, Jarrett Payton (født 1980) og Brittney (født 26. desember 1985) og bodde i South Barrington i Illinois.
Payton ble innlemmet i The Lincoln Academy of Illinois og tildelt Order of Lincoln i idrett av Illinois' tidligere guvernør i 1987. I 1988 ble han tildelt Golden Plate Award av American Academy of Achievement.
Samfunnsøkonomi
Andre generasjons marginalister
Knut Wicksell (1851-1926) generaliserte og videreutviklet teorien om produksjon og bedriftenes adferd. Han var bl.a. den første som formulerte en matematisk produktfunksjon og viste at bedriftene ville tilpasse seg slik at grenseproduktiviteten var lik faktorprisen, dvs. at den merverdien som kan skapes ved å bruke en enhet mer av en innsatsfaktor er lik prisen på denne innsatsfaktoren. Wicksell formulerte også en makroøkonomisk teori for prisnivå kalt «den kumulative prosess». Han mente at «den naturlige rente» ble bestemt av realavkastningen av kapitalen. Hvis markedsrenten var lik den naturlige rente, så ville inflasjonen være lik null. Dersom markedsrenten var lavere enn en den naturlige rente, ville dette gi økt etterspørsel etter realkapital og positiv inflasjonsrate. Denne prosessen ville fortsette helt til markedsrenten igjen var lik den naturlige rente. Wicksell argumenterte for at det beste for samfunnet var et svakt stigende prisnivå og mente derfor at prisstabilitet burde være en norm for myndighetenes politikk.
Walter Payton
Privatliv
I 1987 skjøt Payton, som samlet på skytevåpen, en manager for en nattklubb i Schaumburg i Illinois som Payton selv eide. Payton hadde nylig kjøpt en 9mm franskprodusert Maurhin Pistolet til samlingen sin, men var ikke klar over at den var ladet. Pistolen, som ble beskrevet som et registrert samleobjekt, gikk av mens den var siktet på nattklubbens manager Elmer Ray Hutson Jr. Hutson ble skadet i kneet.
Investeringer
I 1995 prøvde Payton, sammen med andre investorer, å få etablert et nytt NFL-lag i St. Louis i Missouri, og Payton uttrykte et ønske om å bli den første eieren i NFLs historie med minoritetsbakgrunn. Selv om ligaen hadde et sterkt ønske om å etablere et lag i St. Louis oppstod det splid innad investorgruppen som førte til at NFL endte opp med å gi nye lag til investorgrupper i Jacksonville i Florida (Jacksonville Jaguars) og Charlotte i Nord-Carolina (Carolina Panthers). St. Louis fikk eventuelt et lag da Los Angeles Rams flyttet til byen i 1995.
Payton utforsket flere investeringsmuligheter etter at han pensjonerte seg, og ble blant annet en medeier av Dale Coyne Racing i CART IndyCar World Series. Han kjørte også selv i flere Trans-Am Series-løp, inkludert i et løp i 1993 i Road America hvor bilen hans ble veltet og begynte å brenne. Han pådro seg brannskader men unnslapp uten seriøse skader.
I 1995 kjøpte han sammen med flere partnere et roundhouse tidligere brukt av Chicago, Burlington and Quincy Railroad i Aurora i Illinois. Bygget ble omdøpt "Walter Payton's Roundhouse" og ble restaurert til å ha en restaurant, et bryggere, møterom og et museum. I 1999 fikk eiendommen en pris fra National Trust for Historic Preservation. Ølen som ble brygget fikk også en pris på 2000-tallet.
I populærkultur
Payton var en gjest på en episode av Saturday Night Live i 1987 (sammen med Joe Montana). I 1994 var han i Razor Ramons hjørne under World Wrestling Federations SummerSlam 1994.
Sykdom og død
I februar 1999 annonserte Payton at han hadde en sjelden leversykdom som het primær skleroserende kolangitt, som kan ha vært grunnen til at han fikk gallegangskreft. Han tilbrakte sine siste måneder som en forkjemper for organtransplantasjon og deltok i mange reklamer hvor han oppfordret folk til å registrere seg som organdonorer, selv om han allerede var for syk for at transplantasjon kunne reddet ham da han spilte inn sin første reklame. I april samme år hadde Payton sin første offentlige opptreden under en Chicago Cubs-kamp med Mike Ditka hvor han kastet det seremonielle første kastet. I Paytons siste uke jobbet han på selvbiografien Never Die Easy med forfatteren Don Yaeger.
Den 1. november 1999 døde Payton. Den samme uken avholdt NFL spesielle seremonier under hver eneste kamp for å hedre Paytons karriere og arv. Chicago Bears brukte spesielle emblemer med Paytons #34 på trøyene i hans ære. Han ble kremert.
Noen av de som holdt tale i Paytons begravelse, som ble avholdt i Soldier Field, inkluderte Jesse Jackson; daværende kommissær for National Football League Paul Tagliabue; tidligere lagkamerat Dan Hampton, hans enke Connie Payton; og ungene Jarrett og Brittney. Blant de 1 000 som deltok i den private begravelsen var John Madden, Illinois' guvernør George Ryan, Chicagos borgermester Richard M. Daley, tidligere lagkamerater Matt Suhey, Mike Singletary, Roland Harper og Jim McMahon; Bears' Equipment Manager og Building Superintendent; samt mange flere som representerte et bredt sosialt, politisk og økonomisk spektrum.
Arv
Grunnleggeren av Pro Football Focus, Neil Hornsby, utpekte i 2010 Payton til den beste spilleren i NFL noensinne. Flere moderne running backs i NFL har utpekt Payton som en inspirasjonskilde. Emmitt Smith hadde en tårevåt hedring av Payton etter at han slo rekorden hans for yards på løp. LaDainian Tomlinson, som satte flere rekorder i -sesongen, nevnte Payton som en hans viktigste mentorer og inspirasjoner. Ahman Green, en tidligere spiller for Bears' rivaler Green Bay Packers, skal ha idolisert Payton og sett filmen "Pure Payton" før hver kamp. Walters sønn Jarrett Payton var running back for Tennessee Titans, NFL Europes Amsterdam Admirals, CFLs Montreal Alouettes og IFLs Chicago Slaughter. Da han spilte amerikansk fotball ved University of Miami brukte Jarrett #34 til ære for faren. I 2009 giftet Jarrett seg den 4. mars (3/4), som også representerte farens trøyenummer.
Byen Chicago har hedret Paytons minne på flere måter. I 1999 produserte byen et spesialutformet klistermerke som representerte byen som inkluderte Payton. Profitten fra salget av disse, samt de spesielle bilskiltene som produsert av delstaten Illinois, ble gitt til organdonorprogrammer i Illinois. Byen oppkalte også en high school etter ham, Walter Payton College Prep. I september 2007 åpnet University of Illinois at Chicago Medical Center avdelingen Walter Payton Liver Center etter en stor donasjon fra Payton-familien, som var fornøyd med pleien han hadde fått der. Passasjerer på Metras tog har lenge kunnet se "#34 Sweetness" malt på en bro på sørenden av Chicago Union Station.
Chicago Bears hedret Paytons karriere og liv den 1. november 2009 med en video som ble avspilt under halftime. Videon viste høydepunkt fra Paytons karriere samt intervjuer med Mike Ditka, Virginia McCaskey, Richard Dent og flere andre fra Bears. Paytons kone, datter, sønn og mor var tilstede for å se videoen, som ble sendt på Soldier Fields Jumbotron.
Etter at Payton døde ble Nickol Knoll Hill, en gammel søppelplass som ble omgjort til en golfbane i Arlington Heights i Illinois, omdøpt "Payton's Hill". Der er to plansjetter som forklarer til besøkende at Payton pleide å trene der på 70- og 80-tallet, hvor han løp hver morgen. Bilder og andre gjenstander dekker veggene i golfbanens klubbhus.
I september 2019 utpekte Chicago Tribune Payton til tidenes beste Bears-spiller.
Karrierestatistikker i NFL
Payton ledet NFL i yards på løp og yards samlet frem til -sesongen, da Emmit Smith slo rekorden hans. Han holdt også kamprekorden for yards på løp frem til da den ble slått av Corey Dillon. Payton ledet ligaen i yards og touchdowns på løp i. Han var også blant de ti beste spillerne i forsøk på løp i sin hele karriere, inkludert i 1976, 1977 og 1978, og ledet kategorien i 1979. Per 2022 er han nummer to i yards på løp i en karriere i NFL, og nummer fem i touchdowns på løp. Sammen med Frank Gifford kastet Payton seks interceptions, mer enn noen annen spiller som ikke er quarterback i NFLs historie. Han hadde også åtte touchdownpasninger, som er nummer to bak Gifford (14) av en spiller som ikke er quarterback.
Sluttspill
* NFL-rekord da han pensjonerte seg
Samfunnsøkonomi
Andre generasjons marginalister
Irving Fisher (1867-1947) var den første som konstruerte diagrammet der indifferenskurven kombineres med konsumentens budsjettlinje, og der optimum er karakterisert ved at budsjettlinjen. Han lagde også et tilsvarende diagram hvor han viste at profittmaksimering innebærer at den marginale transformasjonsrate mellom to varer, dvs. forholdet mellom grensekostnadene, må være lik forholdet mellom vareprisene. Dermed hadde Fisher laget to sentrale byggeklosser i en generell likevekstmodell. Fisher kom også med viktige bidrag innen kapital- og investeringsteori. Han argumenterte bl.a. for at konsumet i en periode ikke er bestemt av inntekten i den perioden, men av forventet livsinntekt. Sparing blir da et virkemiddel for å sikre at man får fordelt konsumet på en optimal måte over livsløpet uavhengig av når en har inntekt. Fisher viste også at det var optimalt å investere inntil kapitalens grenseproduktivitet var lik renten. Fisher var også opptatt av pengenes rolle i samfunnet. Han var en kvantitetsteoretiker og mente at prisnivå multiplisert med BNP i realverdi var lik pengemengden multiplisert med pengenes omløpshastighet. Siden BNP var gitt av realsiden i økonomien var det pengemengden som bestemte prisnivået.
Teorier om ufullkommen konkurranse
På begynnelsen av 1900-tallet var modellen for fullkommen konkurranse dominerende i den teoretiske litteraturen, men det var innenfor forskningsmiljøene en følelse av at denne modellen ikke ga noe realistisk bilde av hvordan en moderne markedsøkonomi faktisk fungerte.
Edward Chambelin (1899-1967) studerte «monopolistisk konkurranse». Han konkluderte bl.a. med at produsentene hadde et insentiv til å lage produkter som skilte seg så mye som mulig fra konkurrentens produkter, fordi graden av produktdifferensiering vil bestemme styrke av produsentenes monopolsituasjon.
Joan Robinsom (1903-1983) analyserte «ufullkommen konkurranse», dvs. en bedrift som hadde monopol på sitt eget produkt, men var utsatt for konkurranse fra andre bedrifter som produserte nære substitutter. Hun analyserte også virkningene av ufullkommen konkurranse på prisdannelsen i faktormarkedene. Hun viste også at en monopolist som solgte det samme produktet i to land ville ta høyest pris i det markedet hvor etterspørselen var minst prisfølsom.
Harold Hotelling (1895-1973) analyserte konkurransen mellom to produsenter som produserte samme vare, men hvor konsumentene likevel kunne ha preferanse for å kjøpe fra den ene duopolisten og ikke den andre. Han viste bl.a. at når det var ved å transportere varer fra produsentene til konsumentene, ville den produsenten med den gunstigste lokaliseringen utnytte lokaliseringsfordelen gjennom å ta en høyere pris enn konkurrenten med en midre gunstig lokalisering. Med sine arbeider generaliserte Hotelling Cournots duopolmodell, utviklet lokaliseringsteorien og viste at økonomiske modeller også kunne belyse videre problemstillinger enn de rent samfunnsøkonomiske. Hotelling kom også med viktige bidrag innen offentlig økonomi og innen teorien for utnyttelse av begrensede naturressurser. Hans mest kjente resultat, «Hotellings regel», sier at dersom man skal oppnå en optimal utnyttingsgrad over tid, må prisen på ressursen stige i en takt som tilsvarer realrenta i markedet.
Heinrich von Stackelberg (1905-1946) analyserte et duopol hvor hver av produsentene kan velge å være «leder» eller «følger». En følger tar den andre bedriftens produksjon som gitt og maksimerer på dette grunnlag sin egen profitt. En leder tar den andres tilpasning til sitt eget produksjonsvolum som gitt og maksimerer profitten under denne forutsetningen. Hvis en er leder og en er følger, får vi en «Stackelberg-likevekt» hvor lederen får størst produksjon og størst profitt. Dersom begge er følgere får vi en «Cournot-likevekt» og dersom begge er ledere, så får vi ingen likevekt.
Frederik Zeuthen (1888-1959) analyserte et bilateralt monopol, der en arbeidsgiversammenslutning og en fagforening forhandler om lønnen. Teoretisk var dette en viktig forløper for den senere spillteoretiske behandlingen av forhandlinger.
Keynes
Briten John Maynard Keynes publiserte sitt hovedverk The General Theory of Employment, Interest and Money i 1936. Hovedmålet med dette verket var å belyse den kraftige økonomiske nedgangskonjunkturen i verdensøkonomien. Tradisjonell neoklassisk teori var ikke i stand til å forklare hvorfor en så stor del av arbeidsstyrken kunne være arbeidsledig. Ifølge de aller enkleste og mest stiliserte neoklassiske modellene kan lønningene justeres momentant og kostnadsfritt. Prisen på arbeidskraft (lønningene) vil justeres slik at det ikke på noe tidspunkt er noen som er ufrivillig arbeidsløse.
Et varig bidrag fra Keynes var at vedvarende arbeidsledighet kan skyldes stivheter i lønns- og prisdannelsen. Det skal mye til før fagforeningene godtar at lønningene settes ned. Lavere etterspørsel fører da til at sysselsettingen faller, ikke lønningene. Slik stivhet kalles lønnsrigiditet.
Keynes' arbeid førte også til at makroøkonomi ble etablert som en sentral del av faget.
Forventningsdannelse og velferdsmål
I 1960 publiserte John Muth sin formalisering av rasjonell, fremadskuende forventningsdannelse.
1950- og 1960-tallet var en periode med hvor det så ut til å være en negativ korrelasjon mellom inflasjon og arbeidsledighet. På slutten av 1960-tallet hevdet Milton Friedman at fordi innbyggernes forventninger avhenger av deres erfaringer (adaptive), ville denne sammenhengen bryte sammen om myndighetene forsøkte å utnytte den for å holde arbeidsledigheten lav. Resultatet ville i stedet bli høy inflasjonen og høy arbeidsledighet. Dette inntraff på 1970-tallet, og ble kalt stagflasjon. Den amerikanske økonomen Paul Krugman har kalt spådommen om stagflasjon en av de store intellektuelle triumfer i etterkrigstidens samfunnsøkonomi
Intertemporal makroøkonomi
Finn Kydland og Edward Prescott viste mot slutten av 1970-tallet at konjunkturer kunne redegjøres for som en dynamisk prosess hvor individene i samfunnet gjør så godt de kan gitt informasjonen om reelle forhold i økonomien som de har til rådighet, og så reoptimerer når ny informasjon blir tilgjengelig.
Heterodoks økonomi
Den tradisjonelle tilnærmingen til samfunnsøkonomiske problemstillinger, gjerne omtalt som nyklassisk økonomi, mainstream økonomi eller ortodoks økonomi, er basert på enkelte grunnleggende forutsetninger. Sentrale forutsetninger er bl.a. antagelsene om rasjonelle, nyttemaksimerende individer og markeder som går mot likevekt. I tillegg er det innen nyklassisk økonomi utstrakt bruk av matematiske modeller for å forklare økonomiske sammenhenger. Både de grunnleggende forutsetningene og vetleggingen av matematisk formalisme er blitt kritisert av en rekke ulike økonomiske miljøer. Disse miljøene går gjerne under fellesbetegnelsen heterodoks økonomi og omfatter bl.a. sosialistisk økonomi, marxistisk økonomi, institusjonell økonomi, evolusjonær økonomi, den østerrikske skole og feministisk økonomi.
Sosialistisk økonomi
Oskar Lange (1904-1965) utviklet på 1930-tallet en teori for desentralisert sosialisme, også kalt «markedssosialisme». I det markedssosialistiske system ville bedriftene være eid av staten, og de ville bli instruert av staten til å maksimere profitten. I et slikt system ville imidlertid prisene ikke bli bestemt av markedet, men av et sentralt planbyrå. Planbyrået skulle kontinuerlig overvåke markedet og justere prisene slik at tilbudet og etterspørselen balanserte. Gjennom denne prosessen ville planbyrået styre mot en likevekt med effektiv ressursbruk.
Institusjonell økonomi
«Den institusjonelle skole» i USA har sitt utspring i arbeidene til Thorstein Veblen (1857-1929). Veblen mente at nyklassisk økonomi bygget på en urealistisk menneskeoppfatning. Den rådende økonomiske teorien om individuell adferd beskrev mennesket som en rasjonelt kalkulerende aktør som utelukkende tok hensyn til en snevert definert egeninteresse. I virkeligheten, hevdet Veblen, var mennesket styrt av instinkt og vaner formet av den sosiale interaksjonen mellom enkeltmennesker og av samfunnets materielle grunnlag. Via teknologiske endringer var disse forholdene i stadig utvikling. Veblen mente videre at en økonomisk teori som fokuserer på likevekt, fratar seg muligheten til å forstå en dynamisk og evolusjonær samfunnsutvikling. Veblen alternative forklaring på menneskelig adferd var at den i stor grad var motivert av ønsket om å oppnå sosial anerkjennelse og prestisje. Dette ledet gjerne til iøynefallende forbruk og sløsing med samfunnets ressurser.
Evolusjonær økonomi
Evolusjonær økonomi er en teoritradisjon som har røtter i den norsk-amerikanske økonomen Thorstein Veblens kritikk av nytteteori og like­vekts­teori. Begrepet ble skapt av Veblen med artikkelen «Why is Economics not an Evolutionary Science?» i 1898.
Den østerrikske skole
Carl Menger Edler von Wolfesgrün var en østerriksk økonom. Han var en sentral bidragsyter til den marginalistiske revolusjon som fant sted i økonomifaget omkring 1870, og regnes som grunnleggeren av den fagretningen som er kjent under betegnelsen den østerrikske skole. Mengers viktigste bidrag var at grensenytten eller marginalnytten av en vare er den samme i en hver anvendelse av varen. Derimot har hvert individ subjektive og individuelle nytteskalaer, og disse danner utgangspunkt for dannelsen av relative markedspriser. Senere ble Eugen Von Böhm-Bawerk kjent for sitt arbeid med kapital og renteteori.
Videre igjennom hele 1900-tallet sto den østerrikske skolen sterkt imot sosialisme og statlig styre, i forsvar av et fritt marked basert på privat eiendom. De var også dermed sterke kritikere av institusjonen av en sentralbank og statlig favoriseringen av fraksjonelle-reserve banker. De forsvarte dermed et fritt marked innen penger og varebaserte penger som f.eks gull og sølv.
Feministisk økonomi
Feministisk økonomi analyserer økonomiske problemstillinger ut fra et feministisk perspektiv. For det første mener de at omsorgsarbeid og arbeid i hjemmet, typisk utført av kvinner, er viktige deler av ethvert økonomisk system og bør innarbeides i analysen fra begynnelsen. Slik innsats fanges i liten grad opp i tradisjonelle mål på økonomisk aktivitet, slik det måles i nasjonalregnskapet. For det andre mener feministiske økonomer at menneskelig velvære bør være det sentrale målet på økonomisk suksess. Tradisjonelle mål som bruttonasjonalprodukt er mangelfulle. For det tredje legger de vekt på å analysere både prosesser og økonomiske utfall. Dette innebærer at spørsmål om makt og maktfordeling mellom ulike aktører står sentralt. For det fjerde mener de at etiske vurderinger må integreres i enhver økonomisk analyse. Til slutt mener mange feministiske økonomer at «kvinner» ikke er en homogen kategori, men at en må inkludere faktorer som klasse, etnisitet, mv. i analysene.
Utdannelse
Samfunnsøkonomi som et universitetsfag slik man kjenner det i dag vokste frem på 1800-tallet. Hverken økonom, sosialøkonom eller samfunnsøkonom er beskyttede titler, og det har eksistert mange ulike former for utdannelse i faget. Det er vanlig å bruke titlene økonom, sosialøkonom eller samfunnsøkonom om personer som har eksamen av høyere grad i økonomi. I Norge etter Bolognaprosessen er master i samfunnsøkonomi den vanligste formen for samfunnsøkonomisk utdannelse. Det er videre mulig å spesialisere seg i samfunnsøkonomi på siviløkonomstudiet (master i økonomi og administrasjon) ved Norges handelshøyskole. Man kan også bli samfunnsøkonom ved å studere ved utenlandske læresteder, og da kan titlene variere. Tidligere fantes det i Norge to vanlige måter å utdanne seg til samfunnsøkonom på: Enten ved å ta det sosialøkonomiske embedsstudiet og bli cand. oecon., eller ved å ta hovedfag i sosialøkonomi og bli cand. polit. Embedsstudiet var mer strukturert og inneholdt mer økonomi, matematikk og statistikk, mens hovedfaget bygget på samfunnsvitenskapelig cand. mag., og dermed hadde en bredere samfunnsvitenskapelig orientering.
Pokatsji
Pokatsji ble grunnlagt i 1984 i forbindelse med utbygging av oljefelter i nærheten. Den fikk innvilget bystatus i 1992. Navnet «Pokatsji» er avledet av navnet på en khantisk familie som engang eide disse landområdene.
Byens økonomi er fremdeles basert på oljeutvinning.
Tovdalselva
Tovdalselva, Topdalselva eller Tovdalsåna er en 143 km lang elv, og den lengste elva på Sørlandet som fortsatt renner fritt i hele sitt løp. Elva har sitt utspring i Telemark, renner blant annet gjennom bygda Tovdal i Åmli kommune i Agder og møter havet i Kristiansand kommune. I Topdalsfjorden mellom Hamresanden og Kristiansand lufthavn, Kjevik har elva på høyre bredd bygget opp en veldig sandbanke som flyplassen ligger på. Gjennomsnittlig vannføring ved utløpet er 65 m³/sek.
Vassdragets ulike deler
Elva har et østlig og et vestlig utspring som løper sammen i Herefossfjorden.
Den østlige delen, Tovdalsgreina, er smal og langstrakt og har sitt utspring i fjelltraktene mellom Valle i Agder og Fyresdal i Telemark. Øvre deler av vassdraget har mange innsjøer, med Straumsfjorden (757 moh.) som den største.
Den vestlige greina, Uldalsgreina, har tre tilførselselver: Skjeggedalsåna, Vatnedalsåna og Hovlandsåna. Her er det også en kraftstasjon, Hanefoss kraftverk. Det er også et mindre elvekraftverk, i elvas nedre del.
Elva får også tilførsel fra et tredje, noe mindre sidevassdrag, med innsjøen Ogge i sentrum. Ogge har to utløp. Det største av disse er Rettåna, som går nordover til Uldalsgreina. Dikeelva renner ut i Flakksvann i Birkenes langt nede i vassdraget.
I vassdragets nedre del ligger Boenfoss i bygda Tveit ved Topdalsfjorden. Dette er foss som har hatt industriell betydning, bl.a. for Boenfoss bruk. Her ligger Boen kraftverk.
Nedbørsfeltet er ca. 1 800 km² og høyeste punkt ligger på 1 101 moh. Følgende kommuner har deler av dette feltet: Fyresdal, Valle, Bygland, Evje og Hornnes, Åmli, Froland, Grimstad, Birkenes, Iveland, Lillesand og Kristiansand.
Kulturminner langs vassdraget
Tovdalsvassdraget går gjennom store skogsområdet og var viktig for tømmerfløting. En rekke kulturminner knyttet til denne virksomheten finnes fortsatt langs hovedelva og sideelvene.
En rekke bruer over elva er å betrakte som kulturminner, blant annet Slettene bru i Birkenes.
Kraftutbygging eller vern
På 1970-tallet ble det vurdert om deler av vassdraget skulle bygges ut for vannkraftproduksjon. Det ble den gangen fremhevet at Sørlandet er en av de hardest belastede landsdeler når det gjelder vassdragsutbygging, og at i vernemessig henseende var landsdelen en hvit flekk på kartet.
Vassdraget nord for Rjukanfossen ble vernet gjennom Verneplan IV for vassdrag. I supplering av Verneplan for vassdrag i 2005 ble vernet utvidet ned til Heresfossfjorden. I juni 2009 ble også den nedre delen av vassdraget tatt inn i verneplanen, og med det er hele Tovdalsvassdraget unntatt den allerede utbygde Uldalsgrenen vernet mot kraftutbygging.
Laksefiske
Elva var lenge ei av de beste lakseelvene i landet. I årene 1880-83 var den nummer tre i landet, regnet både etter vekt og verdi. Sur nedbør begynte å få betydning for elva allerede ved inngangen til 1900-tallet. Omkring 1970 var laksebestanden i elva tapt.
Det ble startet kalking i 1997, og dette ga resultater for fiskebestanden. I 2003 ble det tatt ca. 300 kg laks. Dette er likevel svært beskjedent i forhold til toppårene på 1880-tallet da fangsten var over 12 tonn. Laksen kan i dag vandre opp til Herefossfjorden, en strekning på ca. 45 km. Tidligere gikk den noe høyere, til Storefoss ovenfor Gauslåfjorden.
Nå (2012) er laksen på full fart tilbake i vassdraget. De senere år har fangstene økt, takket være rognutsetning, laksetrapper og kalking. Elva leverer meget gode resultater på lakseyngel og utvandrende smolt til havet.
De siste års fangster har vært som følgende:
Gleden over å få laksen tilbake i elva er stor.
Offisielle navn på elva
5. juni 2015 gjorde Klagenemnda for stedsnavnsaker et endelig vedtak på at for elven fastsettes skrivemåten Tovdalselva for den øverste delen, og Topdalselva og Tovdalselva sidestilt for den aller nederste delen.
Vyacheslav Pereteyko
Vyacheslav Pereteyko (født 19. januar 1981) er en usbekisk judoka.
Han representerte Usbekistan under Sommer-OL 2004 i Athen, der han ble utslått i første runde.
Preah Vihear
Preah Vihear (khmer: ព្រះវិហារ ), "hellige helligdom") er en provins nord i Kambodsja. Hovedstaden er Phnom Tbeng Meanchey. Provinsen er oppkalt etter tempelet Prasat Preah Vihear. Dângrêkfjellene, som også utgjør deler av grensen mellom Kambodsja og Thailand ligger nord i Preah Vihear-provinsen.
Tempelet har vært sentrum for mange grensekonflikter med nabolandet Thailand gjennom århundrene. Den thailandsk-kambodsjanske krisen, som startet i 2008, er fortsatt uløst og flere vestlige regjeringer har utstedt reise advarsler til sine borgere med råd om ikke å reise til denne provinsen på grunn av dette.
Lokomera
Lokomera er en slekt av biller som hører til familien kortvinger.
Utseende
Disse billene etterligner maurene de lever sammen med.
Levevis
Artene lever sammen med hærmaur i slektene Aenictus og Dorylus.
Utbredelse
Slekten er utbredt i Afrika.
Tarlan Guliyev
Tarlan Shahmurad oglu Guliyev (født 19. april 1992) er en aserbajdsjansk fotballspiller som spiller for den aserbajdsjanske klubben Inter Baku.
Münchener Rück
Münchener Rück (kort for Münchener Rückversicherungs-Gesellschaft, i engelskspråklige land kjent som Munich Re) er verdens største reassuranseselskap, og etter Allianz det nest største førsteforsikringsselskap i Tyskland. Det har sete i München. I 2004 hadde det en omsetning på 38,1 milliarder €.
Selskapet ble grunnlagt i 1880 av Carl von Thieme, som også grunnla Allianz. Etter sin raske og ubyråkratiske behandling av kravene etter jordskjelvet i San Francisco i 1906 ble grunnlaget for selskapets vekst lagt.
Sanur (Bali)
Sanur (indonesisk: Pantai Sanur) er en kyststrekning ved byen Denpasar på det sydøstlige Bali, omkring en halv times kjøring fra Ngurah Rai International Airport, som har vokst til en liten by.
Den nordlige delen av Sanur-stranden ble brukt som landgangssted an nederlandske invasjonsstyrker under den nederlandske inngripen i Bali i 1906. Under 2. verdenskrig var Sanur igjen landgangssted for de japanske styrker som skulle besette Bali.
I dag har Sanur flere feriesteder så som the Medina og Bali Hyatt og er et populære turistmål.
Naser ad-Din Shah Qajar
Nāser ad-Dīn Shāh Qājār (farsi: ناصرالدین شاه قاجار; Nāṣira’d-Dīn Šāh Qājār; IPA: []; født 16. juli 1831, død 1. mai 1896) var sjah av Iran under Qajar-dynastiet fra 17. september 1848 til han ble myrdet 1. mai 1896. Han var sønnen til Mohammed Shah Qajar, og var den tredje lengst regjerende herskeren i persisk historie, etter Sjahpur II av Sasanide-dynastiet og Tahmasp I av Safavide-dynastiet. Nāser ad-Dīn styrte Iran i nesten femti år, og var også den første persiske hersker som skrev og publiserte sine dagbøker.
Borgund kirke (Ålesund)
Borgund kirke er en korskirke av stein i Ålesund kommune i Møre og Romsdal. Den er en del av Den norske kirke og hører til Nordre Sunnmøre prosti i Møre bispedømme. Bygget skriver seg fra middelalderen og har i århundrene gjennomgått mange omfattende endringer og flere branner. Det opprinnelige bygget ble trolig oppført omkring 1300, 1200-tallet , omkring 1250 eller «tidligere» Brannen i 1904 ødela både det rike inventaret i kirken og skadet murene.
Den var kirke for en stor del av innbyggerne i tidligere Borgund kommune som i 1968 ble slått sammen med Ålesund kommune. Deler av Ellingsøya hører fremdeles til Borgund sogn, men har eget kirkebygg.
Kirken og kirkegården ligger inntil Sunnmøre Museum, i området «Borgundgavlen» og Nørvasundet. På området omkring kirken er det foretatt betydelige utgravinger som viser gammel bosetning, trolig fra den såkalte Borgundkaupangen som var var et sentralt handelssted i middelalderen. Kirken ligger i utkanten av det registrerte bosetningsområdet.
Byggverket har eller hadde grove kistemurer i tilhugget gneis og granitt. I kirken er det en minnetavle over prosten Hans Gaas (1599-1644), far til presten Claus Hansen Gaas.
Her tjenestegjorde presten Hans Strøms far, Peder Strøm da kong Christian VI og hans hoff kom på besøk under den store Norgesreisen i 1733.
Middelalder
I middelalderen ble det oppført steinkirker på bare fire steder på Sunnmøre: Åheim (Sankt Jetmund kirke), Ulstein, Giske og i Borgundkaupangen. I Borgundkaupangen ble det reiste tre eller fire kirker i stein.
Bygget ble antagelig oppført eller påbegynt før 1250, trolig siste halvdel av 1100-tallet samtidig med Giske kirke. De opprinnelig romanske rundbuene tyder på at den eldste delen er fra 1100-tallet. I et testamente fra 1308 er kirkene i Borgund og på Giske tilgodesett. Det er funnet rester etter fire kirker (tre ifølge Ekroll i Borgundkaupangen: Peterskirken, Kristkirken («Christkirken på Sunnmøre»), Matteskirken og Margretekirken (eller Maritekirken). Kristkirkens og Matteskirkens gods nevnes i Aslak Bolts jordebok fra 1430, der omtales også Peterskirken som sognekirke. Det er uklart om Matteskirken og Kristkirken var samme bygning.